Tájékoztató

kormányzati szolgálati jogviszony létesítésére irányuló pályázatok

elbírálásához szükséges személyes adatok kezeléséről

Tisztelt Pályázó!

A kormányzati igazgatásról szóló 2018. évi CXXV. törvény (a továbbiakban: Kit.) 83. § (1) bekezdése értelmében a kormányzati szolgálati jogviszony létesítése – fő szabályként – nyilvános pályázat útján történik. Amennyiben Ön az kormányzati tisztségviselőként kíván dolgozni, pályázatában személyes adatokat is kell megadnia, melyet a Kecskeméti Tankerületi Központ fog kezelni.

Az Európai Parlament és Tanács 2016/679. rendelet (a továbbiakban: GDPR) 1. és 4. cikkének rendelkezései alapján a személyes adatait kezelő Kecskeméti Tankerületi Központ köteles a pályázók (a továbbiakban: érintett) személyes adatainak védelméhez való jogát biztosítani, továbbá a GDPR 13. és 14. cikkében meghatározott körben tájékoztatni az érintettet, melynek feltétlenül ki kell terjednie az adatkezelés jogalapjára, céljára, időtartamára és az érintett ezzel kapcsolatos jogaira.

**1) Az adatkezelés célja**: a Kit. 82-84. §-ban, a 87/2019. (IV.23.) Kormányrendeletben megállapított jogszabályi kötelezettségek teljesítése a pályázók alkalmasságának megvizsgálása és a nyertes pályázó kiválasztása és kinevezése során.

**2) Az adatkezelés jogalapja**: a GDPR 6. cikk (1) bekezdés a) és c) pontja, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 5. § (1) bekezdésének b) pontja, azaz az érintett önkéntes hozzájárulása, mely az adatkezelőre vonatkozó jogi kötelezettség – nyílt pályázati eljárás lefolytatása – teljesítéséhez szükséges.

**3) Az érintettek lehetséges köre**: minden természetes személy, aki az adatkezelő pályázati felhívására pályázatot nyújt be.

**4)** Az adatkezeléssel érintett **pályázati elbírálási folyamat bemutatása**:

A vonatkozó jogszabályi előírásoknak megfelelően közzétett, nyilvános pályázati felhívásra benyújtott pályázatot a Kecskeméti Tankerületi Központ kezeli.. A pályázatok elbírálása keretében sor kerülhet személyes meghallgatásra, erről a pályázó az időpont és helyszín megjelölésével külön értesítést kap. A zártan kezelt pályázatokat a tankerületi igazgató bírálja el, aki döntéséről annak meghozatalát követő 15 napon belül értesíti a pályázókat. A pályázók részére– kivéve a nyertes pályázót – a személyes adatokat is tartalmazó pályázati anyag az értesítéssel egy időben visszaküldésre kerül, legkésőbb a döntést követő 8 napon belül.

**5) Az adatkezeléssel érintett** **adatok köre, célja**:

|  |  |
| --- | --- |
| Kezelt adat | Adatkezelés célja |
| Név, születési név, születési hely, idő, édesanyja születési neve, lakcíme, adóazonosító jel, TAJ szám, fényképfelvétel.. | a pályázó azonosításához szükséges |
| Pályázott álláshely megnevezése | a jelentkezés azonosításához szükséges |
| Iskolai végzettséget, intézményvezetői képzettséget igazoló iratokon szereplő személyes adatok  | a kinevezéshez szükséges - a Kit. 82-84. §-ban meghatározott – feltételek fennállásának és összeférhetetlenség hiányának megállapításához  |
| **különleges adat**: büntetlen előélet  | a pályázó alkalmasságának megítéléséhez szükséges az álláshely betöltéséhez a hatósági erkölcsi bizonyítvány bemutatása |
| idegen nyelvismeret | a pályázó alkalmasságának megítéléséhez szükséges a pozíció betöltéséhez |
| szakmai önéletrajz egyéb adatai, így különösen jelenlegi munkahelyének adatai és a korábbi munkatapasztalatok, stb. | a pályázó alkalmasságának megítéléséhez szükséges a pozíció betöltéséhez |

**6)** Az adathozzáférés **nem automatizált** döntéshozatal keretében történik, **profilalkotásra az adatok alapján nem kerül sor.**

**7) Az adatkezelés időtartama**: A pályázat kedvezőtlen elbírálása esetén a döntéstől számított 8 nap. A nyertes pályázó esetében a kormányzati szolgálati jogviszony bármely okból történő megszűnésétől számított 50 év.

**8) Adattovábbításra** a pályázati döntés meghozataláig nem kerül sor: Ezt követően a nyertes pályázó esetében a 87/2019. (IV.23.) Kormányrendelet 17-19. §, valamint 23-25. § szabályai, valamint az illetmény elszámolással kapcsolatosan a Magyar Államkincstár felé kerül sor adattovábbításra.

**9)** A Kecskeméti Tankerületi Központ **adatvédelmi tisztviselőjének adatai**:

dr. Mészáros László

Telefon: 06/76/795-226

e-mail: laszlo.meszaros@kk.gov.hu

**10) Önnek, mint érintettnek, joga van** ahhoz, hogy

*a)* Az adatkezeléssel összefüggő tényekről az adatkezelés megkezdését megelőzően tájékoztatást kapjon az Infotv. 16 § szabályai szerint - előzetes tájékozódáshoz való jog,

*b)* Kérelmére személyes adatait és az azok kezelésével összefüggő információkat az adatkezelő a rendelkezésére bocsássa az Infotv. 17. § szabályai alapján - hozzáféréshez való jog,

*c)* Kérelmére, valamint az Infotv. 18. §-ban meghatározott további esetekben személyes adatait az adatkezelő helyesbítse, illetve kiegészítse - helyesbítéshez való jog,

*d)* Kérelmére, valamint az Infotv. 19. §-ban meghatározott további esetekben személyes adatai kezelését az adatkezelő korlátozza - az adatkezelés korlátozásához való jog,

*e)* Kérelmére, valamint az Infotv. 20. §-ban meghatározott további esetekben személyes adatait az adatkezelő törölje a továbbiakban: törléshez való jog.

1. Az Ön által tapasztalt jogellenes adatkezelés esetén polgári pert kezdeményezhet az adatkezelő – Kecskeméti Tankerületi Központ - ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható.
2. Az egyéb közigazgatási vagy bírósági jogorvoslatok sérelme nélkül, mint érintett, **Ön jogosult arra, hogy panaszt tegyen** a felügyeleti hatóságnál, ha megítélése szerint
* az adatkezelő a 10. a-e) pontokban ismertetett jogai érvényesítésében korlátozza Önt, vagy ezen jogainak érvényesítésére irányuló kérelmét elutasítja,
* az Önre vonatkozó személyes adatok kezelése megsérti a személyes adatok kezelésére irányadó jogszabályi rendelkezéseket.

A felügyeleti hatóság adatai:

Nemzeti Adatvédelmi és Információszabadság Hatóság (NAIH)

Cím: 1125 Budapest, Szilágyi Erzsébet fasor 22/c

Postacím: 1530 Budapest, Pf.: 5

e-mail: ugyfelszolgalat@naih.hu

telefon: +36 (1) 391-1400

fax.: +36 (1) 391-1410

honlap: www.naih.hu

Megismerési és hozzájárulási nyilatkozat:

A személyes adataim Adatkezelő általi kezelésére vonatkozó tájékoztatást megismertem, a tájékoztatást megfelelőnek tartom és megértettem. A tájékoztatásban foglaltak ismeretében önkéntesen, egyértelmű és félreérthetetlen beleegyezésemet adom a pályázatom elbírálásához szükséges, rám vonatkozó személyes – a büntetlen előéletre vonatkozó feltétel igazolása esetében különleges - adatok kezeléséhez.

………………., 2021. ……..….

 …………………………….

 pályázó